1. melléklet a 16/2019. (XI. 19.) önkormányzati rendelethez

**Az önkormányzat állandó bizottságainak hatásköre**

**Az Ügyrendi és Jogi Bizottság feladata és hatásköre**:

1. Rendelet-tervezetek véleményezése.
2. A Képviselő-testület az Ügyrendi és Jogi Bizottságot jelöli ki arra, hogy a Polgármester, a Képviselő-testület tagjai és azok hozzátartozói, valamint a bizottságok nem képviselő tagjai és azok hozzátartozói vagyon-nyilatkozatait vizsgálja, nyilvántartsa, ellenőrizze és kezelje.
3. A Képviselő-testület az Ügyrendi és Jogi Bizottságot jelöli ki arra, hogy a képviselői összeférhetetlenség, méltatlanság megállapítására irányuló kezdeményezést kivizsgálja.
4. Figyelemmel kíséri az önkormányzat szerveinek, valamint a bizottságainak szabályszerű működését.
5. Közreműködik a Képviselő-testület Szervezeti és Működési Szabályzatának előkészítésében, és vizsgálja hatályosulását, szükség esetén javaslatot tesz módosításra vagy új szabályzat alkotására.
6. Figyelemmel kíséri a Polgármester és a bizottságok átruházott hatáskörben hozott döntéseinek törvényességét, melyről évente legalább egy alkalommal tájékoztatást ad a Képviselő-testületnek.
7. Előzetes véleményt ad az önkormányzati tulajdonban lévő lakások és helyiségek bérletére.
8. Önkormányzati vagyon tulajdonjogának átruházása esetén állást foglal arról, hogy a vagyon tulajdonjoga versenyeztetési eljárás útján, vagy versenyeztetés nélkül kerüljön átruházásra,
9. Véleményezi a versenyeztetési eljárás szabályait.
10. Javaslatot tesz az önkormányzat hatáskörébe utalt követelés elengedésére.

**A Pénzügyi Bizottság feladata, hatásköre**

* 1. Az Önkormányzat költségvetési rendeletének és zárszámadási rendeletének véleményezése.
  2. Az önkormányzati rendelet-tervezetek kidolgozásában való közreműködés és véleménynyilvánítás a bizottság működési területét érintően.
  3. Állásfoglalás és javaslattétel a bizottság működését érintő ügyekben.
  4. Jogszabályban meghatározott esetekben, valamint felhatalmazás alapján a bizottság tárgykörét illetően ellenőrzések végzése.
  5. A Pénzügyi Bizottság állásfoglalásával nyújthatóak be az alábbi előterjesztések:
  6. költségvetési rendelet-tervezet,
  7. zárszámadási rendelet-tervezet,
  8. féléves, háromnegyed éves költségvetési beszámoló,
  9. költségvetési koncepció,
  10. gazdasági program tervezete,
  11. pénzügyi-, gazdasági tárgyú döntések.

6. A Pénzügyi Bizottság nyújtja be az alábbi előterjesztéseket:

1. közbeszerzési terv,
2. térítési díjak megállapítására vonatkozó előterjesztés.

**A Jóléti Bizottság feladata és hatásköre**:

* + 1. Az Önkormányzat költségvetési rendeletének és zárszámadási rendeletének véleményezése.
    2. Véleményezi a Bursa Hungarica Ösztöndíjpályázat „A” és „B” típusú ösztöndíjpályázatait.
    3. Véleményezi a rendkívüli települési támogatás iránti kérelmeket.
    4. Állásfoglalás és javaslattétel a szociális tárgyú ügyekben.
    5. Szociális témájú pályázatok véleményezése.
    6. Elbírálja a lakásfenntartási támogatás iránti kérelmeket.